
Tisztelt Képviselő-testület!

Önkormányzatunk csatlakozott a KEOP szilárdhulladék-lerakóinak térségi szintű rekultivációs programja megvalósítására létrehozott Körös – Tisza Menti Önkormányzatok Hulladékrekultivációs Társulásához. A 17 település részvételével befejezéshez közeledik a projekt.
Új pályázati forrás rekultivációs munkákra a 2014-2020. évi pályázati ciklusban nem várható. Vannak azonban még önkormányzatok, amelyek nem tudtak eleget tenni a feladatnak. Ezek az önkormányzatok a 2007-2013. évi pályázati ciklusban úgy tudják a rekultivációt 100%-os EU-s, és hazai forrásból megvalósítani településükön, ha együttműködési, illetve szükség esetén csatlakozási szándékkal fordulnak a Körös-Tisza Menti Önkormányzatok Hulladékrekultivációs Társulásához. A pályázat 100%-os vissza nem térítendő támogatással valósul meg, így a kivitelezés megvalósítása a költségvetésüket nem terheli.
Az új, csatlakozni kívánó települések:
· Fülöpháza Község Önkormányzata (Bács-Kiskun megye)
· Soltszentimre Község Önkormányzata (Bács-Kiskun megye)
· Páhi Község Önkormányzata (Bács-Kiskun megye)
· Csengőd Község Önkormányzata (Bács-Kiskun megye)
· Bugac Község Önkormányzata (Bács-Kiskun megye)
· Szűcsi Község Önkormányzata (Heves megye)
· Patak Község Önkormányzata (Nógrád megye)
· Buják Község Önkormányzata (Nógrád megye)
· Acsa Község Önkormányzata (Pest megye)
· Albertirsa Község Önkormányzata (Pest megye)
· Örkény Község Önkormányzata (Pest megye)
Javaslom a Képviselő-testületnek, hogy a csatlakozni kívánó települések együttműködési, illetve csatlakozási szándékát fogadjuk el, ezzel a társulási megállapodás módosítását is a csatlakozó településekkel kiegészítve. 
A projekt végrehajtása érdekében javaslom a Képviselőtestületnek, hogy a társulási megállapodás azon módosítását is fogadjuk el, amely szerint a csatlakozás hatályba lépésének ideje a Társulási Tanácsnak történő bejelentéstől számított hat hónap.
H a t á r o z a t i   j a v a s l a t :

Martfű Város Önkormányzata Képviselő-testületének
……./2015. (………..) határozata
A Körös-Tisza Menti Önkormányzatok Hulladékrekultivációs Társulásához történő csatlakozási szándék jóváhagyásáról.
Martfű Város Önkormányzatának Képviselő-testülete jóváhagyja 
· Fülöpháza Község Önkormányzata (Bács-Kiskun megye)
· Soltszentimre Község Önkormányzata (Bács-Kiskun megye)
· Páhi Község Önkormányzata (Bács-Kiskun megye)
· Csengőd Község Önkormányzata (Bács-Kiskun megye)
· Bugac Község Önkormányzata (Bács-Kiskun megye)
· Szűcsi Község Önkormányzata (Heves megye)
· Patak Község Önkormányzata (Nógrád megye)
· Buják Község Önkormányzata (Nógrád megye)
· Acsa Község Önkormányzata (Pest megye)
· Albertirsa Község Önkormányzata (Pest megye)
· Örkény Község Önkormányzata (Pest megye)
a Körös-Tisza Menti Önkormányzatok Hulladékrekultivációs Társulásához történő csatlakozását. 

A Képviselő-testület felhatalmazza a polgármestert a csatlakozó településekkel kiegészített társulási megállapodás aláírására. 

Erről értesül:

1. JNSZ Megyei Kormányhivatal Szolnok

2. Valamennyi képviselő helyben

3. Körös-Tisza Menti Önkormányzatok Hulladékrekultivációs Társulás Elnöke 

4. Martfűi Polgármesteri Hivatal Városfejlesztési és Üzemeltetési Iroda vezetője

5. Irattár 

Martfű, 2015. június 2.
Dr. Papp Antal 

